Факултет педагошких наука Универзитета у Крагујевцу, Јагодина

Студијски програм: МАС Учитељ

Предмет: Теорија и пракса курикулума

Школска 2018/19. година

**Тема есеја: СТРУКТУРНА АНАЛИЗА ПРОГРАМА НАСТАВЕ И УЧЕЊА ПРЕДМЕТА \_\_\_\_\_\_\_\_\_\_\_\_\_\_\_\_\_\_\_\_\_ У ДРУГОМ РАЗРЕДУ ОСНОВНЕ ШКОЛЕ**

**Изаберите један наставни предмет који се изучава у другом разреду основне школе, проучите његов програм наставе и учења и напишите есеј руководећи се следећим тезама**:

1. Анализирајте циљеве учења предмета и утврдите њихов друштвени и/или индивидуални аспект. Процените њихову сврсисходност и значај. Да ли бисте нешто мењали? Образложите своје предлоге.
2. Анализирајте и прокоментаришите формулације исхода наставног предмета. Колико су, по вама, ови исходи остварљиви? Образложите свој одговор. Утврдите да ли су исходима обухваћена сва три подручја развоја личности (когнитивно, афекстивно, психомоторно). Групишите исходе према наведеним подручјима. Да ли бисте нешто мењали? Образложите своје предлоге.
3. Издвојите знања, вештине и вредности за које сматрате да су посебно наглашене у програму наставе и учења предмета.
4. На који начин су приказани садржаји предмета. Упоредите их са садржајима који су се учили у другом разреду по старим наставним програмима. У чему се огледају сличности, а у чему разлике? Да ли бисте нешто мењали? Образложите своје одговоре и предлоге.
5. Анализирајте структуру и садржај упутства за дидактичко-методичко остваривање програма и процените његов квалитет.
6. Напишите кратак осврт на програм наставе и учења предмета. Изнесите сопствено мишљење руководећи се следећим питањима: Да ли је програм наставе и учења осмишљен тако да ученике опреми знањем, вештинама, вредностима и диспозицијама које ће им користити у школи и ван ње? Наведите делове програм наставе и учења предмета које сматрате добрим/пожељним и оне које сматрате сувишним; образложите своје мишљење.